Document ID: /fineweb-2-swissfilter-quality_10-filterrobots/filtered/02038.jsonl.gz/2768

Dacurt è cumparì il cudesch “l’ignoranza sontga” das Olivier Roy, in dals pli profunds conuschiders da l’islam en Europa. Olivier Roy è politolog en Frantscha ed el observa actualmain cun preoccupaziun sco che las religiuns sa transfurman.
Roy pretenda che las religiuns daventian pli e pli uniuns da convertits ed apostels da la vardad, gruppaziuns che sa distatgan cumplettamain da lur conturns culturals e socials. E questas uniuns da rebels senza finamira ed orientaziun fan tema al politolog franzos. La scienziada da religiuns Chatrina Gaudenz preschenta e discuta las tesas da Roy.